### | | | | --- | --- | | | | | --- | | **Byråd** 23. februar 2016 Sagsnr. 710-2015-50910 Dok.nr. 710-2016-95635 Sagsbehandler DPHWSO | | 32.                 [adresse] i Hadsten - Vedtagelse af dispositionsplan - Åbent

###

|  |  |
| --- | --- |
| Tidl. politisk behandling | BY, 24.11.2015, pkt. 158 |
| Forventet sagsgang | TM-U, ØK, BY |
| Lovgrundlag | Planloven |

###

**SAGENS INDHOLD**

I denne sag skal Byrådet tage endelig stilling til dispositionsplanen
for indretning af et boligområde ved [adresse] i Hadsten. Boligerne skal i
første omgang stilles til rådighed for flygtninge.

Dispositionsplanen skal dels danne grundlag for godkendelse
af etablering af boligbebyggelsen efter planlovens § 5u, stk. 3 og dels for et
byggemodningsprojekt, herunder etablering af veje og øvrige friarealer.
Dispositionsplanen er udarbejdet, så den overordnede struktur for området kan
danne grundlag for et boligområde ved senere udarbejdelse af en lokalplan.

Dispositionsplanen har været i nabohøring i perioden 30.
november til 15. december 2015. Der er i høringsperioden modtaget fire
høringssvar, som er beskrevet i ”Notat med vurdering af høringssvar”. Heraf
fremgår Teknik og Kulturs kommentarer og indstilling til høringssvarene.

Den fulde ordlyd af høringssvarene fremgår af bilaget:
”Høringssvar til dispositionsplan for flygtningeboliger i Hadsten”.

**VURDERING**

I forbindelse med den offentlige høring om
dispositionsplanen blev der udsendt en  naboorientering til 147 naboer og annonceret
et åbent borgermøde i Favrskovposten og Favrskov Avisen. Af de i alt fire
modtagne høringssvar er de tre indsigelser.

Indsigelserne relaterer sig til
anvendelsen af området til boligformål for flygtninge og ikke til den fysiske
udformning af området, som denne fremgår af dispositionsplanforslaget. En
enkelt indsiger ønsker ikke byggeriet opført som midlertidigt pavillonbyggeri
og stiller spørgsmålstegn ved, om dette er en værdig løsning.

Efter en nærmere vurdering giver
høringssvarene ikke anledning til, at Teknik og Kultur foreslår ændringer i det
udsendte dispositionsplanforslag.

For at tilgodese behovet for den aktuelle
flygtningetilstrømning er der i planloven indføjet bestemmelser, som muliggør
planlægning af midlertidige opholdssteder til flygtninge med
dispensation/tilladelse fra lokalplan og kommuneplan. Der kan derved meddeles
tilladelse efter planlovens § 5u, stk. 3 til opførelse af midlertidige opholdssteder
til flygtninge i landzone, som i overensstemmelse med gældende
kommuneplanrammer kan overføres til byzone. Tilladelsen kan være gældende i op
til fem år. Hvis boligerne og/eller området ønskes anvendt til beboelse i en længere
periode, skal dette muliggøres gennem vedtagelse af en lokalplan med tilhørende
kommuneplantillæg, som udlægger området til boligformål.

**ØKONOMI**

[adresse] område er kommunalt ejet. Der er ikke
nogen direkte økonomiske konsekvenser forbundet med at godkende
dispositionsplanen.

**INDDRAGELSE**

Borgerinddragelse og kommunikation om planer for
midlertidige opholdssteder for flygtninge sker efter reglerne i planlovens §
20. Det er et selvstændigt mål med planloven, at offentligheden i videst muligt
omfang inddrages i planlægningsarbejdet.

Der har været afholdt nabohøring fra 30. november til 15.
december 2015. Der blev 9. december 2015 afholdt et åbent borgermøde på Hadsten
Skole.

**INDSTILLING**

Direktøren for Teknik og Kultur indstiller til Byrådet:

1. At dispositionsplanen vedtages
endeligt som grundlag for godkendelse af etablering af flygtningeboliger
ved [adresse] i Hadsten efter planlovens § 5u, stk. 3, og for udarbejdelse af
et byggemodningsprojekt for området.

**BESLUTNING**

***Teknik- og Miljøudvalget, 4. februar 2016:***

Fraværende:Ingen

Indstilles godkendt med den præcisering, at bebyggelsen skal
placeres så langt mod øst som muligt indenfor dispositionsplanens område.

***Økonomiudvalget, 16. februar 2016:***

Fraværende:Benjamin Olesen, Rita Larsen, Kjeld Kristensen
Alberte Jessen

Indstillingen fra Teknik- og Miljøudvalget indstilles
godkendt.

**Bilag**

|  |  |
| --- | --- |
| Høringssvar til dispositionsplan for flygtningeboliger i [adresse] 710-2015-355967 |
| Notat med vurdering af høringssvar | 710-2015-352569 |
| Vejledende isometri | 710-2015-296861 |
| Vejledende dispositionsplan | 710-2015-296860 |